আঙ্গিরা ধর

আঙ্গিরা ধর (জন্ম: ২৫ মে, ১৯৮৮) একজন ভারতীয় অভিনেত্রী, যিনি মূলত হিন্দি চলচ্চিত্রে অভিনয় করে থাকেন। ওয়েব ধারাবাহিক "ব্যাং বাজা বারাত" তার সবচেয়ে উল্লেখযোগ্য কর্ম।

 প্রারম্ভিক এবং কর্মজীবন 
আঙ্গিরা ধরের জন্ম জম্মু ও কাশ্মীরের শ্রীনগরে। ডিগ্রি অর্জনের জন্য মুম্বাই গমন করে আঙ্গিরা চ্যানেল ভি-এর মাধ্যমে টিভি প্রযোজনায় কাজ শুরু করেছিলেন। সেই সময়ে তিনি স্ক্রিপ্ট লেখা, সম্পাদনা এবং শুটিংয়ের মতো গুরুত্বপূর্ণ প্রযুক্তিগত দক্ষতা অর্জন করেছিলেন, এসব তাকে একটি সর্ববিষয়ে দক্ষ একজন পেশাদারি টেলিভিশন ব্যক্তিত্ব করে তুলেছিল। তিনি সহকারী চলচ্চিত্র পরিচালক হিসাবে ক্যামেরার পিছনেও কাজ করেছিলেন। চ্যানেল ভি-তে থাকাকালীন তাকে ক্যামেরাতে প্রোমো এবং অনুষ্ঠানের জন্য উপস্থিত হওয়ার সুযোগ দেওয়া হয়েছিল, তবে আঙ্গিরা তখনও তার পেশা হিসাবে অভিনয়কে বেছে নেননি বলে প্রযোজনা শেখার দিকেই মনোনিবেশ করেছিলেন। চ্যানেল ভি-তে থাকাকালীন ইউটিভি বিন্দাস তাকে বেগ বোরো স্টিল শো-তে অ্যাঙ্কর পদের প্রস্তাব দিয়েছিল। আঙ্গিরা বেশ কয়েকটি বিজ্ঞাপনেরও অংশ হয়েছেন, যেমন ক্যাডব্যারি সিল্ক, ডোমিনো'স ইন্ডিয়া, এভারইউথ এবং আরও কয়েকটি।

২০১৩ সালে অরুণোদয় সিং এবং রঘুবীর যাদব অভিনীত এক বুড়া আদমি ছবিতে অভিনয় করে তিনি বলিউডে পা রাখেন।

২০১৫ সালে তাকে ওয়াই-ফিল্মস কর্তৃক "ব্যাং বাজা বারাত" নামে একটি ওয়েব ধারাবাহিকে নারী মুখ্য চরিত্রে অভিনয়ের প্রস্তাব দেওয়া হয়েছিল, এতে তিনি একটি তেজী এবং স্বাধীনচেতা তরুণী মেয়ের ভূমিকায় অভিনয় করেছিলেন। ধারাবাহিকটির কাহিনী প্রেমিক-যুগল শাহানা (আঙ্গিরা) এবং পবন (আলী ফজল) কে নিয়ে গড়ে উঠে, যারা সুসম্পন্নভাবে বিয়ে করার সিদ্ধান্ত নেয়। তবে পবন ব্রাহ্মণ এবং শাহানা পাঞ্জাবী হওয়ায় উভয় পরিবারের মাঝে বিশৃঙ্খলা প্রকাশ পায়। ধারাবাহিকটির দ্বিতীয় মরশুম ২০১৬ সালের সেপ্টেম্বরে শুরু হয়েছিল।

২০১৮ সালে আরএসভিপি (রনি স্ক্রুওয়ালা প্রোডাকশন) এর অধীনে আনন্দ তিওয়ারি পরিচালিত প্রথম চলচ্চিত্র লাভ পার স্কয়ার ফিট-এ তিনি ভিকি কৌশলের বিপরীতে মুখ্য ভূমিকায় অভিনয় করেছিলেন।।

 চলচ্চিত্রের তালিকা 
 যে চলচ্চিত্রগুলো এখনও মুক্তি পায় নি
 চলচ্চিত্র
 বছর  নাম  ভূমিকা  মন্তব্য  ২০১৩ বেগ বোরো স্টিল  আঙ্গিরা   ২০১৮ লাভ পার স্কয়ার ফুট  কারিনা ডি'সুজা  ২০১৯ কমান্ডো ৩  মালিকা সুদ 

 ওয়েব ধারাবাহিক
 বছর  শিরোনাম  ভূমিকা মন্তব্য  ২০১৯ ব্যাং বাজা বারাত শাহানা অরোরা 

 তথ্যসূত্র 

 বহিঃসংযোগ 


বিষয়শ্রেণী:শ্রীনগরের ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:মুম্বইয়ের অভিনেত্রী
বিষয়শ্রেণী:১৯৮৮-এ জন্ম
বিষয়শ্রেণী:ভারতীয় মডেল
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:কাশ্মীরি পণ্ডিত
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:কাশ্মীরি অভিনেত্রী
বিষয়শ্রেণী:কাশ্মীরি হিন্দু
বিষয়শ্রেণী:পাঞ্জাবি চলচ্চিত্র অভিনেত্রী
বিষয়শ্রেণী:ভারতীয় নারী মডেল
বিষয়শ্রেণী:মুম্বইয়ের নারী মডেল
বিষয়শ্রেণী:হিন্দি টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী